แฟแร็นตส์ ปุชกาช

แฟแร็นตส์ ปุชกาช (; ชื่อเกิด Ferenc Purczeld; 1 เมษายน ค.ศ. 1927 – 17 พฤศจิกายน ค.ศ. 2006) เป็นนักฟุตบอลและผู้จัดการทีมฟุตบอลชาวฮังการีที่ได้รับการยกย่องว่าเป็นหนึ่งในผู้เล่นที่ยิ่งใหญ่ที่สุดตลอดกาลและเป็นซูเปอร์สตาร์นานาชาติคนแรกในวงการกีฬา เขาเล่นในตำแหน่งกองหน้า โดยลงเล่น 85 นัดและทำ 84 ประตูให้กับทีมชาติฮังการี และลงเล่นอีก 4 นัดให้กับทีมชาติสเปน เขาทำ 514 ประตูจากการลงเล่น 529 นัดให้กับสโมสรในลีกฮังการีและลีกสเปน เขาพาฮังการีชนะเลิศโอลิมปิกใน ค.ศ. 1952 และพาทีมชาติเข้าชิงชนะเลิศฟุตบอลโลก 1954 เขาชนะเลิศยูโรเปียนคัพ 3 สมัย (1959, 1960, 1966), ลีกแห่งชาติ 10 สมัย (ฮังการีและสเปนอย่างละ 5 สมัย) และเป็นผู้ทำประตูสูงสุดในลีกถึง 8 ฤดูกาล ค.ศ. 1995 สหพันธ์ประวัติศาสตร์และสถิติฟุตบอลระหว่างประเทศจัดอันดับให้เขาเป็นผู้ทำประตูบนลีกสูงสุดที่ยิ่งใหญ่ที่สุดในศตวรรษที่ 20 นอกจากนี้ การที่เขาทำถึง 808 ประตูในการแข่งขันระดับอาชีพอย่างเป็นทางการ ทำให้เขากลายเป็นนักฟุตบอลที่ทำประตูได้มากที่สุดเป็นอันดับที่ 3

ปุชกาชเป็นลูกชายของแฟแร็นตส์ ปุชกาช ซีเนียร์ ซึ่งเป็นอดีตนักฟุตบอล เขาเริ่มต้นอาชีพฟุตบอลในฮังการีโดยเล่นให้กับสโมสร Kispest และ Budapest Honvéd เขาเป็นผู้ทำประตูสูงสุดในลีกฮังการีถึง 4 ครั้ง และใน ค.ศ. 1948 เขาเป็นผู้ทำประตูสูงสุดของยุโรป ระหว่างทศวรรษ 1950 เขาเป็นทั้งกัปตันและผู้เล่นที่มีชื่อเสียงของทีมชาติฮังการี ซึ่งในตอนนั้นรู้จักกันในฉายา ไมจ์ตี แมกยาร์ หรือ โกลเดนทีม  ค.ศ. 1958 ซึ่งเป็นสองปีหลังการปฏิวัติฮังการี เขาอพยพไปสเปนและได้เล่นให้กับเรอัลมาดริด โดยในช่วงที่เล่นให้กับมาดริดนั้น เขาเป็นผู้ทำประตูสูงสุดในลาลิกาถึงสี่ครั้ง และยิงถึง 7 ประตูจากการลงเล่นในนัดชิงชนะเลิศยูโรเปียนแชมเปียนส์คัพเพียง 2 ครั้ง

หลังเลิกเล่นฟุตบอล เขาผันตัวเป็นหัวหน้าผู้ฝึกสอน โดยช่วงเวลาที่สำคัญของอาชีพผู้ฝึกสอนเกิดขึ้นใน ค.ศ. 1971 เมื่อเขาพาทีมพานาธิไนกอสเข้าชิงชนะเลิศยูโรเปียนคัพ ซึ่งพวกเขาแพ้อายักซ์ 2–0 ต่อมาใน ค.ศ. 1993 เขาเดินทางกลับฮังการีและรับหน้าที่คุมทีมชาติฮังการีเป็นการชั่วคราว ต่อมาใน ค.ศ. 1998 เขากลายเป็นหนึ่งในทูตชุดแรกของการกุศลฟีฟ่า/เอสโอเอส ต่อมาใน ค.ศ. 2002 สนามกีฬา Népstadion ในบูดาเปสต์ ได้เปลี่ยนชื่อเป็นสนามกีฬาแฟแร็นตส์ ปุชกาชเพื่อเป็นเกียรติแก่เขา สหพันธ์ฟุตบอลฮังการีจัดอันดับให้เขาเป็นผู้เล่นชาวฮังการีที่ดีที่สุดตลอดช่วงเวลา 50 ปีที่ผ่านมาในงานประเทศรางวัลยูฟ่าจูบิลีเมื่อเดือนพฤศจิกายน ค.ศ. 2003. และในเดือนตุลาคม ค.ศ. 2009 ฟีฟ่าได้ริเริ่มรางวัลฟีฟ่าปุชกาช ซึ่งจะมอบให้กับผู้เล่นที่ทำประตูยอดเยี่ยมในรอบปี ปุชกาชยังมีชื่อติดทีมฟีฟ่า 100 ของเปเล่

หมายเหตุ

อ้างอิง 

 (Autobiography) Ferenc Puskas: Captain of Hungary: Ferenc Puskas (1955). Reprinted in 2007 
 Behind the Curtain — Travels in Eastern European Football: Jonathan Wilson (2006) 
 The World Cup — The Complete History: Terry Crouch (2002) 
 50 Years of the European Cup and Champions League: Keir Radnedge (2005) 
 Obituary in The Guardian by Brian Glanville, 18 November 2006

แหล่งข้อมูลอื่น 

 Ferenc Puskás (career statistics) 
 
 
 National team data at BDFutbol
 
 Biography at Real Madrid Fans 
 Real Madrid profile
 Goals in European Cups at RSSSF
 Goals in International Matches at RSSSF
 
 
 
 Poetry dedicated to Puskas  
 

 
นักฟุตบอลชาวฮังการี
นักฟุตบอลชาวสเปน
ผู้เล่นในลาลิกา
ผู้เล่นสโมสรฟุตบอลเรอัลมาดริด
นักฟุตบอลทีมชาติสเปน
ผู้จัดการทีมฟุตบอลชาวฮังการี
ผู้จัดการทีมฟุตบอลชาวสเปน
ผู้จัดการทีมฟุตบอลในลาลิกา
บุคคลจากบูดาเปสต์
ฟีฟ่า 100